અર્જુનની ભૂમિકા એ વાછરડાની ભૂમિકા છે. કારણ કે વાછરડું નહીં હોય તો ગાયને પાનો નહીં ચડે. જો અર્જુન સામે ન હોય તો ગીતા ગાઇ શકાશે નહીં. જ્યારે ગાયને પાનો ચડે છે ત્યારે ગાયના આંચળમાં દૂધ આવે છે ત્યારપછી આપણે વાછરડાને ખેંચીને લઇ જઇએ છીએ. પછી વાસણમાં દૂધ દોહી લઇએ છીએ. પછી એ દૂધ પીનારા કોણ છે? ફકત અર્જુન જ પીનારો નથી. અર્જુને તો વાછરડા બનીને પહેલાં થોડું દૂધ પીધું અને એ કારણે ગાયને પાનો ચઢ્યો હવે ગોવાળીયાઓએ જે દૂધ દોહ્યું છે તે, શ્રીકૃષ્ણે દૂધ દોહ્યું છે એ શ્રીકૃષ્ણ કેવા છે? જગદ્‌ગુરુ છે. કૃષ્ણં વંદે જગદ્‌ગુરુમ્.